Villa Santa Barbara ligger en 15 min. gåtur fra centrum og den nærliggende strand. Hele huset ejes af Angelo, og vi fik lejlighed nr. 4 som har en fantastisk udsigt ud over vandet og lystbåde havnen samt landings pladsen for redningshelikopteren. Lejligheden passer fint til 4 personer (vi var to voksne og to unge mennesker). Køknet manglede nogle køkkenting da vi ankom, men kommunikationen med Angelo var yderst hurtig så inden dagen var omme var de manglende ting leveret. Lejligheds komplekset vinder utrolig meget på den lækker pool som også kan benyttes sent aften,- også efter kl. 22 da den er oplyst. Virkeligt et plus og især når man kommer hjem nede fra byen - lidt svedig og så bare kan gå ned og få en dukkert. Terrassen har sol indtil kl. 12 (juli måned) og så ligger den i behagelig skygge resten af dagen. Byen er en hyggelig by og fra stranden og molen er der gode bademuligheder. Vil man dykke og opleve fiskene under vandet skal man solbade omme ved klipperne, som ligger et stykke til venstre for molen. Ikke langt fra lejligheden ligger der en lille købmand og vil man handle større ind er der nede i byen Deco og en DeSpar samt lidt længere ude en Conad. Frisk brød finder man dagen lang ved bageren nede i byen, så gem ikke på gammel brød. Der findes mange gode spisesteder nede i byen til hver en pengepung, men husk også at handle ind af de mange friske råvare som sælges over alt i byen lige fra fisk og grøntsager. Spiste for første gang sværfisk,- det var simpelthen lækkert. Besøg også borgen oppe på la Rocca. Har åben fra kl. 9 og kommer man før så vent nede ved billetlugen og ikke gå længere op til den næste port, for billetkontrolløren sælger ikke billetter,- han tjekker kun:-)